Barbie (filma)

Barbie fantasia eta komedia-filma da, AEBetako ekoizpen bat 2023an Greta Gerwigek zuzendua, Noah Baumbachekin batera idatzi zuen gidoi batean. Mattel markako Barbie panpinean oinarritzen da istoripa.  Marrazki biziduneko ekoizpen askotan agertu ondoren, Barbie aktoreekin egindako film batean agertzen den ekintzako lehen ekoizpena da. Margot Robbie da filmeko izarra (pertsonaia nagusia, Barbie estereotipikoa, baina beste hainbat aktore-pertsonaia-Barbie ere badaude) eta Ryan Gosling (Ken, berdintsu, Ken nagusia beste Ken askoren artean), dauka ondoan. Krisi existentzial baten ondorengo autoaurkikuntza-bidaia bat agertzen da filmean. America Ferrera, Kate McKinnon, Issa Rae, Rhea Perlman eta Will Ferrell dira agertzen diren beste aktore batzuk.

Barbie Los Angeleseko Shrine Auditoriumean estreinatu zen 2023ko uztailaren 9an, eta Estatu Batuetan uztailaren 21ean estreinatu zen. Universal ekoiztetxearen Oppenheimer filmarekin batera estreinatatu zelarik, bien arteko " Barbenheimer " fenomeno kulturala gertatu zen hainbat tokitan, ikusleak bi filmak espektakulu bikoitz gisa ikustera bultzatu zituena. Filmak kritika onak jaso zituen eta 1.404 milioi dolar baino gehiago bildu bere lantzamenduan, 2023ko film irabazi handiena bihurtuz, baita emakume zuzendari bakar batek irabazi gehien izan dituen dituen filma ere.

Sinopsia 

Barbie estereotipikoa eta beste panpin batzuk Barbieland-en bizi dira; gizarte matriarkal moduko bat da, sexurik gabea, non Barbie, Ken, eta bertan behera utzitako modeloen aldaera desberdinak ageri diren hezur-haragizko pertsonak bezala.

Barbie estereotipikoak disfuntzio batzuk sentituko ditu, oinak takoirik gabe ibiltzeko gaitasuna, heriotzari buruzko pentsamenduak... Oker funtzional horiek gainditzeko Barbielandetik mundu errealara salto egin beharko dio, eta hara jarraituko dio Kenek. Mundu erreala, ordea, ez da Barbieland bezalakoa, eta besteak beste, Kenek deskubrituko du bere gizatasunari hobeto datorkion patriarkatu bat dela nagusi bertan.

Protagonistak 
 Margot Robbie: Barbie gisa, askotan "Barbie estereotipatua" deritzona 
 Barbie-ren aldaera desberdinak jokatu zituen:
 Kate McKinnon: Barbie arraroa 
 Issa Rae: Barbie presidentea 
 Alexandra Shipp: Barbie idazlea 
 Emma Mackey: Barbie fisikaria 
 Hari Nef: Barbie doktorea 
 Sharon Rooney: Barbie abokatua 
 Ana Cruz Kayne: Barbie epailea 
 Ritu Arya: Barbie kazetaria 
 Dua Lipa Sirena Barbie itsas lamina 
 Nicola Coughlan: Barbie diplomatikaria 
 Mette Narrative: Barbie Video Girl (panpin modelo bat)
 Marisa Abela: Teen Talk Barbie (beste modelo bat)
 Lucy Boynton: Marcel Proust gisako Barbie gisa
 Ryan Gosling: Ken bezala, "Hondartzako Ken" gisa agertu ohi dena,
 Ken-en aldaera desberdinak ere izan dira:
 Kingsley Ben-Adir: Ken saskibaloilaria 
 Simu Liu: Ken turista (Goslingen pertsonaiaren nemesia) 
 Scott Evans: Ken estereotipikoa 
 Ncuti Gatwa: Ken artista 
 John Cena: Ken iitsaslamia 
 Rob Brydon : Sugar Daddy Ken 
 America Ferrera: Gloria, Matteleko langilea mundu errealean Barbieri laguntzen diona 
 Michael Cera: Alan, Ken ez den gizonezko kopin anbiguioa. 
 Ariana Greenblatt: Sasha, Gloriaren alaba 
 Rhea Perlman: Ruth Handlerren izpiritua, Mattelen fundatzaileetako bat 
 Helen Mirren: narratzailea, ahotsez. 
 Will Ferrell: Matteleko zuzendari nagusi gisa 
 Connor Swindells : Aaron Dinkins, Matteleko maila baxuko langilea
 Jamie Demetriou: Matteleko zuzendari nagusia.

Erreferentziak

Kanpo estekak 

Ameriketako Estatu Batuetako filmak
Erresuma Batuko filmak
Warner Bros.ek ekoitzitako filmak
Los Angelesen girotutako filmak
Jostailuetan oinarritutako filmak
2023ko filmak
Testuan txinera duten artikuluak
Testuan koreera duten artikuluak
Barbie
Film feministak
Ingelesezko filmak